ai4bharat/Pralekha huggingface dataset:
મહિલા અને બાળ વિકાસ મંત્રાલય
મહિલા અને બાળ વિકાસ મંત્રીએ અખિલ ભારતીય આયુર્વેદ સંસ્થામાં ન્યુટ્રી ગાર્ડનનું ઉદ્ઘાટન કર્યું
આયુર્વેદમાં રાષ્ટ્રની પોષણની જરૂરિયાતને પહોંચી વળવાની ક્ષમતા છે: સ્મૃતિ ઝુબિન ઈરાની
કેન્દ્રીય મહિલા અને બાળ વિકાસ મંત્રી સ્મૃતિ ઝુબિન ઈરાનીએ મહિના સુધી ચાલનાર પોષણ માહ, 2021 અંતર્ગત કાર્યક્રમોની શ્રેણીની શરૂઆત કરતા જણાવ્યું હતું કે રાષ્ટ્રની પોષણની જરૂરિયાતને પહોંચી વળવા માટે આયુર્વેદના હસ્તક્ષેપની પ્રાચીન જ્ઞાનનો અસરકારક રીતે ઉપયોગ કેવી રીતે કરી શકાય તે અંગેની જાણકારી આપવી સમયની જરૂરિયાત છે. મહિલા અને બાળ વિકાસ મંત્રીએ આજે અખિલ ભારતીય આયુર્વેદ સંસ્થા  ખાતે પોષણ માહ - 2021 ની શરૂઆત નિમિત્તે ન્યુટ્રી ગાર્ડનનું ઉદ્ઘાટન કર્યું. આ પ્રસંગે આયુષ અને મહિલા અને બાળ વિકાસ રાજ્ય મંત્રી ડૉ. મુંજપરા મહેન્દ્રભાઈ પણ ઉપસ્થિત રહ્યા હતા. બંને મંત્રીઓ દ્વારા શિગરુ  અને આમળાનું વાવેતર તેમજ રોપાઓ પણ વાવ્યા હતા. આયુષ મંત્રાલયના નિર્દેશન હેઠળ અખિલ ભારતીય આયુર્વેદ સંસ્થા, નવી દિલ્હી  એ પોષણ માહ - 2021 ની ઉજવણી શરૂ કરી.
તેમના સંબોધનમાં મહિલા અને બાળ વિકાસ મંત્રીએ ICMR સાથે સહયોગી સાહસ દ્વારા એનિમિયાની ઘટનાઓને ઘટાડવા આયુષ મંત્રાલય દ્વારા હાથ ધરવામાં આવેલા પ્રયાસોની પ્રશંસા કરી. તેમણે વૈજ્ઞાનિક ડેટાના પ્રકાશનોની આવશ્ક્યતાઓ પર ભાર મૂક્યો જેથી વિશ્વ આયુર્વેદના યોગદાનને સ્વીકારી શકે. પોષણમાં બે મુખ્ય ઘટકો છે, એટલે કે સસ્તું અને સાકલ્યવાદી સુખાકારી માટે સરળતાથી ઉપલબ્ધ. અહીં આયુર્વેદ ખૂબ જ ફાયદાકારક સાબિત થઈ શકે છે. તેમણે મહિલા અને બાળ વિકાસ મંત્રાલય દ્વારા તંદુરસ્ત સંતાન અને સરળ પરંપરાગત વાનગીઓ માટે આયુષ કેલેન્ડરને લોકપ્રિય બનાવવાનું પણ વિચાર્યું.
ડૉ. મુંજપરા મહેન્દ્રભાઈએ શિગરુ, શતાવરી, અશ્વગંધા, આમળા, તુલસી, હળદર જેવી કેટલીક આયુર્વેદિક ઔષધિઓના પોષણ અને ઔષધીય મહત્વ અને માતા અને બાળકના સર્વાંગી સુખાકારી માટે પુરાવા આધારિત આયુર્વેદ પોષણ પદ્ધતિઓને પ્રોત્સાહન આપવાના મહત્વ પર પ્રકાશ પાડ્યો. તેમણે તંદુરસ્ત સંતાન માટે માતાના જીવનમાં પોષણનું મહત્વ અને આયુર્વેદ હસ્તક્ષેપ કેવી રીતે મદદ કરી શકે છે તે પણ રેખાંકિત કર્યું.
મહિલા અને બાળ વિકાસ મંત્રાલયના સચિવ શ્રી ઈંદેવર પાંડે અને આયુષ મંત્રાલયના સચિવ વૈદ્ય રાજેશ કોટેચા પણ આ પ્રસંગે ઉપસ્થિત રહ્યા હતા. આ મહિના સુધી ચાલનાર ઉજવણી દરમિયાન, AIIA દ્વારા દર્દી જાગૃતિ પ્રવચનો, ક્વિઝ સ્પર્ધા, નિબંધ સ્પર્ધા, અતિથિ પ્રવચનો અને થીમ પર વર્કશોપ જેવી વિવિધ પ્રવૃત્તિઓનું આયોજન કરવામાં આવી રહ્યું છે.
શતાવરી, અશ્વગંધા, મુસલી અને યષ્ટિમાધુ જેવા દર્દીઓ અને આરોગ્ય સંભાળ કામદારો માટે આરોગ્ય અને પોષક લાભો ધરાવતા છોડનું પ્લાન્ટેશન ડ્રાઇવ અને વિતરણ હાથ ધરવામાં આવ્યું હતું. સામાન્ય લોકોને પૌષ્ટિક મૂલ્ય ધરાવતા પસંદગીના છોડની માહિતી પુસ્તિકા પણ આપવામાં આવી હતી. સત્તુ પીણું, તલ લાડુ, ઝાંગોર કી ખીર, નાઇજર બીજ લાડુ, અમલકી પનકા વગેરે જેવા વિવિધ રાજ્યોનું પ્રતિનિધિત્વ કરતી આયુર્વેદિક શાસ્ત્રીય પૌષ્ટિક વાનગીઓ પણ કાર્યક્રમ દરમિયાન પ્રદર્શિત કરવામાં આવી હતી.
SD/GP/BT
(Visitor Counter : 313
પ્રધાનમંત્રીનું કાર્યાલય
ચીનના ક઼િંગદાઓ ખાતે પ્રસ્થાન કરતા પહેલાં પ્રધાનમંત્રીનું વક્તવ્ય
પ્રધાનમંત્રી શ્રી નરેન્દ્ર મોદીએ ચીનના ક઼િંગદાઓ ખાતે રવાના થતા પહેલાં આપેલું વક્તવ્ય આ મુજબ છે.
"હું શાંઘાઈ સહયોગ સંગઠન ની વિવિધ દેશના અધ્યક્ષોની પરિષદની વાર્ષિક બેઠકમાં હાજરી આપવા ચીનમાં ક઼િંગદાઓની મુલાકાત લઈ રહ્યો છું.
હું પરિષદની સૌ પ્રથમ બેઠકમાં સંપૂર્ણ સભ્ય તરીકે ભારતના પ્રતિનિધિત્વ મંડળનું નેતૃત્વ કરતાં રોમાંચ અનુભવુ છું. આતંકવાદ, અલગાવવાદ અને ઉગ્રવાદને લડત આપવાના મુદ્દે તથા સંપર્ક, વાણિજય, કસ્ટમ્સ, કાનૂન, આરોગ્ય અને કૃષિ ક્ષેત્રે સહયોગ, પર્યાવરણ સુરક્ષા અને કુદરતી આપત્તીનુ જોખમ ઘટાડવા તેમજ લોકોથી લોકો વચ્ચેના સંબંધો જેવી બાબતોમાં સહયોગ માટે એસસીઓનો સમૃદ્ધ એજન્ડા છે. છેલ્લા એક વર્ષથી ભારત એસસીઓનું સંપૂર્ણ સભ્ય બન્યુ હોવાથી સંગઠન અને સભ્ય દેશો સાથે આ બધાં ક્ષેત્રોમાં આપણો પરામર્શ નોંધપાત્ર પ્રમાણમાં વૃદ્ધિ પામ્યો છે. હું માનુ છું કે ક઼િંગદાઓ શિખર પરિષદ દ્વારા એજન્ડામાં ફરી વૃદ્ધિ થશે અને તે ભારતના એસસીઓ સાથેના સંબંધોમાં એક નવી શરૂઆત માટે અગ્રેસર બની રહેશે.
ભારતના એસસીઓના સભ્ય દેશો સાથે મૈત્રીપૂર્ણ અને વિવિધ પરિમાણ ધરાવતા સંબંધો છે. એસસીઓ શિખર પરિષદની સાથે-સાથે મને એસસીઓના વિવિધ સભ્ય દેશોના વડાઓ સહિત ઘણા નેતાઓની સાથે વિચારોનું આદાન-પ્રદાન કરવાની તક પ્રાપ્ત થશે."
RP
(Visitor Counter : 154
પ્રધાનમંત્રીનું કાર્યાલય
રશિયન સંઘની સુરક્ષા પરિષદના સચિવ શ્રી નિકોલાઈ પેત્રુશેવે પ્રધાનમંત્રી શ્રી નરેન્દ્ર મોદી સાથે મુલાકાત કરી
રશિયન સંઘની સુરક્ષા પરિષદના સચિવ મહામહિમ શ્રી નિકોલાઈ પેત્રુશેલે આજે અગાઉ પ્રધાનમંત્રી શ્રી નરેન્દ્ર મોદી સાથે મુલાકાત કરી.
સચિવ પેત્રુશેવે પ્રધાનમંત્રીને દિવસમાં અગાઉ એનએસએ અને વિદેશમંત્રી સાથે પોતાના ઉપયોગી આદાનપ્રદાન માટે જાણકારી આપી અને ભારત સાથે પોતાની ‘વિશેષ અને વિશેષાધિકાર પ્રાપ્ત વ્યૂહાત્મક ભાગીદારી’ને વધુ સુદૃઢ કરવા માટે રશિયાની મજબૂત પ્રતિબદ્ધતા વ્યક્ત કરી હતી.
પ્રધાનમંત્રીએ એવા સમયમાં કે જ્યારે આ ક્ષેત્રમાં મોટા ફેરફારો થઈ રહ્યા છે ત્યારે સચિવ પેત્રુશેવને નેતૃત્વમાં રશિયન પ્રતિનિધિમંડળની યાત્રા માટે પોતાના તરફથી પ્રશંસા વ્યક્ત કરી.
તેમણે સચિવ પેત્રુશેવને ભારત-રશિયા સહભાગિતા તરફ સતત ધ્યાન આપવા માટે રાષ્ટ્રપતિ પુટિનને ધન્યવાદ આપવા માટે કહ્યું. તેમણે એમ પણ કહ્યું કે તેઓ દ્વિપક્ષીય શિખર સંમેલન માટે નિકટના ભવિષ્યમાં ભારતમાં રાષ્ટ્રપતિ પુટિનનું સ્વાગત કરવા માટે ઉત્સુક છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રીએ રક્ષાબંધનના શુભ પ્રસંગે દેશવાસીઓને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ રક્ષાબંધનના શુભ પ્રસંગે દેશવાસીઓને શુભેચ્છા પાઠવી છે.
એક ટ્વિટમાં પ્રધાનમંત્રીએ કહ્યું કે,
"રક્ષાબંધનના પાવન પ્રસંગે સમસ્ત દેશવાસીઓને ખૂબ-ખૂબ શુભકામનાઓ."
SD/BT
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 સામેની લડતમાં ભારતે એક નિર્ણાયક સીમાચિહ્ન પાર કર્યું
એક દિવસમાં 10 લાખથી વધુ લોકોના પરીક્ષણ કરવામાં આવ્યા
દૈનિક કોવિડ-19 પરીક્ષણોની ગતિને વધારીને 10 લાખ કરવાની શપથને ધ્યાનમાં રાખીને, ભારતે આજે કોવિડ સામેની લડતમાં નોંધપાત્ર લક્ષ્ય પાર કર્યું છે.
કેન્દ્ર અને રાજ્ય / કેન્દ્રશાસિત પ્રદેશોની સરકારોના નિર્ધારિત, કેન્દ્રિત, સુસંગત અને સંકલિત પ્રયત્નોના પરિણામે ભારતમાં છેલ્લા 24 કલાકમાં 10 લાખ પરીક્ષણો કરવામાં આવ્યા છે. ગઈકાલે 10,23,836 પરીક્ષણો સાથે ભારતે દરરોજ 10 લાખ નમૂનાઓનું પરીક્ષણ કરવાના સંકલ્પને પૂર્ણ કર્યો છે.
આ સિદ્ધિ સાથે, સંચિત પરીક્ષણો 3.4 કરોડ થી વધુ થઈ ગયા છે.
દૈનિક પરીક્ષણોની સંખ્યા સતત નવી ઊંચાઈ સર કરી રહી છે. છેલ્લા ત્રણ અઠવાડિયા દરમિયાન સરેરાશ દૈનિક પરીક્ષણો પણ દેશભરમાં કોવિડ-19 પરીક્ષણોની વૃદ્ધિમાં થયેલી પ્રગતિને દ્રઢતાથી દર્શાવે છે.
જે રીતે રાજ્યો / કેન્દ્રશાસિત પ્રદેશો પાસેથી અહેવાલ પ્રાપ્ત થયા છે તે મુજબ જે રાજ્યો/ કેન્દ્ર શાસિત પ્રદેશો સઘન પરીક્ષણ સાથે આગળ ધપ્યા છે, ત્યાં પોઝિટિવીટી દરમાં એકદમ ઘટાડો થયો છે. તેમ છતાં, પરીક્ષણોની વધુ સંખ્યા શરૂઆતમાં પોઝિટિવિટી દરમાં વધારા તરફ દોરી જશે, જ્યારે ત્વરિત આઇસોલેશન, કાર્યક્ષમ ટ્રેકિંગ અને સમયસર અસરકારક અને તબીબી વ્યવસ્થાપન જેવા અન્ય પગલાં સાથે જોડાવામાં આવે ત્યારે તે આખરે ઓછું થાય છે.
વિસ્તૃત પરીક્ષણ સાથે જોડાયેલા કેન્દ્ર અને રાજ્યો / કેન્દ્રશાસિત પ્રદેશોના નીતિપૂર્ણ નિર્ણયોએ દેશભરમાં સરળ પરીક્ષણની સુવિધા આપી છે. આનાથી દૈનિક પરીક્ષણ ક્ષમતામાં વધારો થયો છે.
વિસ્તૃત ડાયગ્નોસ્ટિક લેબ નેટવર્ક પણ આ સિદ્ધિમાં એક બાજુ છે. આજે દેશમાં સરકારી ક્ષેત્રે 983 લેબોરેટરી અને 528 ખાનગી લેબોરેટરી ધરાવતાં 1511 લેબોરેટરીનું મજબૂત નેટવર્ક છે. આમાં સામેલ છે:
• રીઅલ-ટાઇમ RT PCR આધારિત પરીક્ષણની લેબ: 778 
• TrueNat આધારિત પરીક્ષણની લેબ: 615 
• CBNAAT આધારિત પરીક્ષણની લેબ: 118 
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહસૂચનો અંગે પ્રમાણભૂત અને અપડેટેડ માહિતી માટે કૃપા કરીને આ વેબસાઇટની નિયમિત મુલાકાત લો: https://www.mohfw.gov.in/ અને @MoHFW_INDIA.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in અને @CovidIndiaSeva પર મોકલી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર: +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
SD/BT
(
પ્રધાનમંત્રીનું કાર્યાલય
પ્રધાનમંત્રીએ સર છોટુ રામ જીને તેમની જન્મજયંતિ નિમિત્તે શ્રધ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ સર છોટુ રામ જીને તેમની જન્મજયંતિ નિમિત્તે શ્રદ્ધાંજલિ અર્પણ કરી છે.
પ્રધાનમંત્રીએ ખેડુતો માટેની તેમની સેવાઓ યાદ કરતાં કહ્યું કે સર છોટુ રામજી માત્ર ખેડુતોના અધિકારો માટે જ નથી લડ્યા પરંતુ મજૂરો, સંવેદનશીલ અને શોષિત વર્ગનો અવાજ પણ બન્યા હતા. પ્રધાનમંત્રીએ કહ્યું કે સમાજના ઉત્થાન માટેના તેમના યોગદાનને હંમેશાં યાદ કરવામાં આવશે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ આચાર્ય કૃપલાનીને તેમની જયંતિ પર યાદ કર્યા
પ્રધાનમંત્રી શ્રી નરેન્દ્ર મોદીએ ભારતના સ્વાતંત્ર્ય સંગ્રામમાં આપેલા યોગદાન બદલ આચાર્ય કૃપલાનીને યાદ કર્યા. આચાર્ય કૃપલાનીની આજે જયંતિ પર, પ્રધાનમંત્રીએ આપણા રાષ્ટ્ર માટે તેમના મહાન વિઝન અને પર્યાવરણ સંરક્ષણ અને સામાજિક સશક્તિકરણમાં તેમના યોગદાન માટે તેમની પ્રશંસા કરી હતી.
પ્રધાનમંત્રીએ ટ્વિટ કર્યું: “આચાર્ય કૃપલાની બાપુના નેતૃત્વમાં ભારતના સ્વાતંત્ર્ય સંગ્રામમાં મોખરે હતા. તેમની પાસે આપણા રાષ્ટ્ર માટે એક મહાન વિઝન હતું અને તેમણે સાંસદ તરીકે તેને પૂર્ણ કરવા માટે કામ કર્યું હતું. તેમણે પર્યાવરણીય સંરક્ષણ અને સામાજિક સશક્તિકરણમાં ઘણું યોગદાન આપ્યું હતું. તેમની જયંતિ પર તેમને યાદ કરીએ.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ કિશ્તવાડમાં અકસ્માતમાં મૃત્યુ પામેલા લોકો પર શોક વ્યક્ત કર્યો
PMNRF તરફથી એક્સ-ગ્રેશિયાની જાહેરાત કરી
પ્રધાનમંત્રી શ્રી નરેન્દ્ર મોદીએ કિશ્તવાડમાં એક અકસ્માતમાં થયેલા મૃત્યુ પર ઊંડો શોક વ્યક્ત કર્યો છે.
પ્રધાનમંત્રીએ મૃતકના નજીકના સંબંધીઓને રૂ.2 લાખ અને અકસ્માતમાં ઘાયલ થયેલા લોકોને રૂ.50,000ની પ્રાઇમ મિનિસ્ટર નેશનલ રિલીફ ફંડ માંથી એક્સ-ગ્રેશિયા પણ જાહેર કરી છે.
પ્રધાનમંત્રી કાર્યાલયે ટ્વીટ કર્યું;
"કિશ્તવાડમાં થયેલા અકસ્માતથી દુઃખી છું. મારા વિચારો શોકગ્રસ્ત પરિવારો સાથે છે. ઘાયલો જલ્દીથી સાજા થાય. PMNRF તરફથી 2 લાખ રૂપિયા દરેક મૃતકના નજીકના સંબંધીઓને આપવામાં આવશે. ઘાયલોને 50,000 રૂપિયા આપવામાં આવશે: પીએમ @narendramodi"
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી 13 નવેમ્બર 2020ના રોજ જામનગર અને જયપુરમાં ભવિષ્ય માટે તૈયાર એવી બે આયુર્વેદ સંસ્થાઓનું ઉદ્ઘાટન કરશે
પ્રધાનમંત્રી શ્રી નરેન્દ્ર મોદી જામનગરમાં આયુર્વેદમાં અધ્યાપન અને સંશોધન સંસ્થા  અને જયપુરમાં રાષ્ટ્રીય આયુર્વેદ સંસ્થા  નું ઉદ્ઘાટન 5મા આયુર્વેદ દિવસ  13 નવેમ્બર, 2020ના રોજ વિડિયો કોન્ફરન્સના માધ્યમથી કરશે. આ સંસ્થાઓ 21મી સદીમાં આયુર્વેદની વૃદ્ધિ અને વિકાસમાં વૈશ્વિક નેતૃત્વની ભૂમિકા ભજવશે તેવી અપેક્ષા છે.
પૃષ્ઠભૂમિ:
ધનવંતરી જયંતિના દિવસે 2016થી દર વર્ષે આયુર્વેદ દિવસ ઉજવવામાં આવે છે. આ વર્ષે તે 13 નવેમ્બર 2020ના રોજ ઉજવાશે. આયુર્વેદ દિવસ એક ઉત્સવ અથવા ઉજવણી કરતાં વ્યવસાય તથા સમાજને ફરીથી સમર્પિત થવાનો પ્રસંગ છે. આ વર્ષના ‘આયુર્વેદ દિવસ’ ની ઉજવણી કોવિડ-19 રોગચાળાના સંચાલનમાં આયુર્વેદની સંભવિત ભૂમિકા પર કેન્દ્રિત હશે.
ભારતના જાહેર આરોગ્ય પડકારો માટે અસરકારક અને પરવડે તેવા ઉપાયો પ્રદાન કરવા માટે આરોગ્ય સંભાળની આયુષ પ્રણાલીની અપાર બિન-ઉપયોગી સંભાવનાનો ઉપયોગ એ સરકારની અગ્રતા છે. પરિણામે, આયુષ શિક્ષણનું આધુનિકીકરણ એ પણ એક અગ્રતા છે. છેલ્લા 3-4 વર્ષમાં આ માટે અનેક પગલાં લેવામાં આવ્યા છે. રાષ્ટ્રને સમર્પિત જામનગરમાં આઇટીઆરએ રાષ્ટ્રીય મહત્વના દરજ્જાની સંસ્થા તરીકે અને જયપુરમાં એનઆઈએ, ડીમ્ડ ટુ બી યુનિવર્સિટી, ફક્ત આયુર્વેદ શિક્ષણના આધુનિકીકરણમાં જ નહીં, પરંતુ પરંપરાગત દવાઓના ઉત્ક્રાંતિમાં પણ ઐતિહાસિક પગલું છે. જે તેમને આયુર્વેદ શિક્ષણના ધોરણને અપગ્રેડ કરવાની સ્વાયતતા પ્રદાન કરશે, ઉભરતી રાષ્ટ્રીય અને આંતરરાષ્ટ્રીય માંગ મુજબ વિવિધ અભ્યાસક્રમો બનાવશે અને વધુમાં વધુ પુરાવા પેદા કરવા માટે અને આધુનિક સંશોધન માટે ઉત્તમ બનાવશે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રી શ્રી 30મી જુલાઈના રોજ પ્રથમ ઓલ ઈન્ડિયા ડિસ્ટ્રિક્ટ લીગલ સર્વિસ ઓથોરિટીઝ મીટના ઉદ્ઘાટન સત્રને સંબોધિત કરશે
પ્રધાનમંત્રી શ્રી નરેન્દ્ર મોદી 30મી જુલાઈ 2022ના રોજ સવારે 10 વાગ્યે વિજ્ઞાન ભવન ખાતે પ્રથમ અખિલ ભારતીય જિલ્લા કાનૂની સેવા સત્તાધિકારીઓની મીટના ઉદ્ઘાટન સત્રને સંબોધશે.
નેશનલ લીગલ સર્વિસીસ ઓથોરિટી  દ્વારા વિજ્ઞાન ભવન ખાતે 30-31 જુલાઈ 2022 દરમિયાન જિલ્લા કાનૂની સેવા સત્તાધિકારીઓ ની પ્રથમ રાષ્ટ્રીય કક્ષાની મીટનું આયોજન કરવામાં આવ્યું છે. આ બેઠક સમગ્ર DLSAમાં એકરૂપતા અને સુમેળ લાવવા માટે એક સંકલિત પ્રક્રિયાની રચના પર વિચારણા કરશે.
દેશમાં કુલ 676 ડિસ્ટ્રિક્ટ લીગલ સર્વિસ ઓથોરિટી  છે. તેઓનું નેતૃત્વ જિલ્લા ન્યાયાધીશ કરે છે જેઓ ઓથોરિટીના અધ્યક્ષ તરીકે કાર્ય કરે છે. DLSAs અને સ્ટેટ લીગલ સર્વિસ ઓથોરિટીઝ  દ્વારા, NALSA દ્વારા વિવિધ કાનૂની સહાય અને જાગૃતિ કાર્યક્રમો અમલમાં મૂકવામાં આવે છે. DLSA NALSA દ્વારા આયોજિત લોક અદાલતોનું નિયમન કરીને અદાલતો પરના બોજને ઘટાડવામાં પણ ફાળો આપે છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
આર્થિક બાબતો પર મંત્રીમંડળીય સમિતિ
મંત્રીમંડળે બાહ્ય અનુદાનિત ડેમ પુન:ર્વસન અને સુધાર પરિયોજના – ફેઝ II અને ફેઝ III ને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ આર્થિક બાબતો ઉપરની મંત્રીમંડળ સમિતિએ સિસ્ટમ વાઈડ મેનેજમેન્ટ અભિગમ સાથે સંસ્થાગત મજબૂતીકરણ સહિત સમગ્ર દેશના પસંદ કરાયેલ ડેમની સુરક્ષા અને કાર્યન્વયન પ્રદર્શનને સુધારવા માટે વિશ્વ બેંક  અને એશિયન ઇન્ફ્રાસ્ટ્રકચર ઇન્વેસ્ટમેન્ટ બેંક ની નાણાકીય સહાયતા સાથે ડેમ પુન:ર્વસન અને સુધાર પરિયોજના  ફેઝ ii અને ફેઝ iii ને મંજૂરી આપી દીધી છે.
આ પરિયોજનાનો ખર્ચ 10,211 કરોડ રૂપિયા છે. આ પરિયોજના બે તબક્કામાં પ્રત્યેક છ વર્ષના સમયગાળા ઉપર એપ્રિલ 2021થી માર્ચ 2031 સુધી બે વર્ષના ઓવરલેપિંગ સાથે 10 વર્ષના સમયગાળા દરમિયાન લાગુ થશે. આ પરિયોજનાના કુલ ખર્ચમાંથી બાહ્ય અનુદાનનો ભાગ 7000 કરોડ રૂપિયા છે અને બાકીના 3211 કરોડ રૂપિયા સંલગ્ન અમલીકરણ સંસ્થાઓ  દ્વારા વહન કરવામાં આવશે. તેમાં લોન લાયેબીલીટી તરીકે કેન્દ્ર સરકારનું યોગદાન 1024 કરોડ રૂપિયાનું અને સેન્ટ્રલ કોમ્પોનન્ટ માટે સહયોગી અનુદાન તરીકે 285 કરોડ રૂપિયા છે.
DRIP ફેઝ ii અને ફેઝ iii એ નીચેના લક્ષ્યાંકો ધરાવે છે:
- સંતુલિત રીતે વર્તમાન સમયમાં ઉપસ્થિત પસંદ કરાયેલા ડેમ અને તેને સંલગ્ન સાધનોની સુરક્ષા અને પ્રદર્શનમાં સુધારો કરવા માટે.
- ભાગ લઈ રહેલા રાજ્યો અને કેન્દ્રીય સ્તરે ડેમ સુરક્ષાના સંસ્થાગત સેટઅપને મજબૂત કરવું અને
- અમુક પસંદ કરાયેલ ડેમ ખાતે સંતુલિત કામગીરી અને ડેમની જાળવણી માટે આકસ્મિક ખર્ચ એકત્રિત કરવા માટે વૈકલ્પિક આકસ્મિક સાધનો શોધવા.
ઉપરોક્ત લક્ષ્યાંકો હાંસલ કરવા માટે DRIP ફેઝ ii અને ફેઝ iii માં નીચેના ઘટકો છે:
-
- ડેમ અને તેને સંલગ્ન સાધનોનું પુન:ર્વસન અને સુધારીકરણ
- ભાગ લઈ રહેલા રાજ્યો અને કેન્દ્રીય સંસ્થાઓમાં ડેમની સુરક્ષા માટે સંસ્થાગત મજબૂતીકરણ
- સંતુલિત કામગીરી અને ડેમની જાળવણી માટે આકસ્મિક ભંડોળ ઊભું કરવા માટે અમુક પસંદ કરાયેલ ડેમ ખાતે વૈકલ્પિક આકસ્મિક સાધનોનું સંશોધન અને
- પરિયોજના વ્યવસ્થાપન.
આ યોજના સમગ્ર દેશમાં વ્યાપ્ત 736 વર્તમાન સમયે ઉપસ્થિત ડેમના વ્યાપક પુનર્વસનનો લક્ષ્યાંક ધરાવે છે. પુનર્વસન માટે હાથમાં લેવામાં આવનાર અમલીકરણ સંસ્થા સાથેના કુલ ડેમની સંખ્યાનું વિવરણ નીચે મુજબ છે:
|
|
ક્રમ
|
|
રાજ્ય/સંસ્થા
|
|
ડેમની સંખ્યા
|
|
1
|
|
આંધ્ર પ્રદેશ
|
|
31
|
|
2
|
|
ભાખરા બિયાસ મેનેજમેન્ટ બોર્ડ 
|
|
2
|
|
3
|
|
છત્તીસગઢ
|
|
5
|
|
4
|
|
સેન્ટ્રલ વોટર કમિશન
|
|
|
|
5
|
|
દામોદર વેલી કો-ઓપરેશન
|
|
5
|
|
6
|
|
ગોવા
|
|
2
|
|
7
|
|
ગુજરાત
|
|
6
|
|
8
|
|
ઝારખંડ
|
|
35
|
|
9
|
|
કર્ણાટક
|
|
41
|
|
10
|
|
કેરળ
|
|
28
|
|
11.
|
|
મધ્ય પ્રદેશ
|
|
27
|
|
12.
|
|
મહારાષ્ટ્ર
|
|
167
|
|
13.
|
|
મણિપુર
|
|
2
|
|
14.
|
|
મેઘાલય
|
|
6
|
|
15.
|
|
ઓડિશા
|
|
36
|
|
16.
|
|
પંજાબ
|
|
12
|
|
17.
|
|
રાજસ્થાન
|
|
189
|
|
18.
|
|
તમિલનાડુ
|
|
59
|
|
19.
|
|
તેલંગાણા
|
|
29
|
|
20.
|
|
ઉત્તર પ્રદેશ
|
|
39
|
|
21.
|
|
ઉત્તરાખંડ
|
|
6
|
|
22.
|
|
પશ્ચિમ બંગાળ
|
|
9
|
|
|
|
કુલ
|
|
736
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ શ્રી શ્રી હરિચંદ ઠાકુરને તેમની જયંતી પર નમન કર્યા
પ્રધાનમંત્રી શ્રી નરેન્દ્ર મોદીએ શ્રી શ્રી હરિચંદ ઠાકુરને તેમની જયંતી નિમિતે શ્રદ્ધાંજલિ અર્પણ કરી. શ્રી મોદીએ એક ટ્વીટમાં કહ્યુંઃ
“હું મહાન શ્રી શ્રી હરિચંદને તેમની જયંતી નિમિતે નમન કરૂં છું. તેમનું જીવન અને આદર્શો કેટલાક લોકોને આજેય તાકાત આપી રહ્યા છે. તેઓ શિક્ષણ અને સામાજિક સશક્તીકરણને ખૂબ જ મહત્વ આપતા હતા. તેમના મૂલ્યો મતુઆ સમુદાયના ઉદાર અને દયાળુ સ્વભાવમાં પ્રતિબિંબત થાય છે.”
પ્રધાનમંત્રીએ તેમની ઓરાકાંડી ઠાકુર બારી ખાતેની મુલાકાત વખતના પોતાના સંબોધન વિશે પણ ઉલ્લેખ કર્યો હતો.
“હજુ થોડા જ સપ્તાહો અગાઉ, હું ઓરાકાંડી ઠાકુર બારી ખાતે ગયો હતો. હું હંમેશા એ ધન્ય પળોને વાગોળતો રહીશ. ઓરાકાંડીમાં સભા દરમિયાનના મારા ભાષણને શેર કરી રહ્યો છું.”
SD/GP/JD
(
પ્રધાનમંત્રીનું કાર્યાલય
પ્રધાનમંત્રીએ ઓસ્કાર એવોર્ડ જીતવા બદલ 'નાટુ નાટુ'ની સમગ્ર ટીમને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ ભારતીય સંગીતકાર, એમ.એમ. કીરવાણી, ગીતકાર, ચંદ્રબોઝ અને સમગ્ર ટીમને શ્રેષ્ઠ મૂળ ગીત માટે RRR ફિલ્મના 'નાટુ નાટુ' ગીત માટે ઓસ્કાર એવોર્ડ જીતવા બદલ અભિનંદન પાઠવ્યા છે. શ્રી મોદીએ કહ્યું કે આ અસાધારણ છે અને ‘નાટુ નાટુ’ની લોકપ્રિયતા વૈશ્વિક છે.
અકાદમીના ટ્વીટના જવાબમાં પ્રધાનમંત્રી ટ્વીટ કર્યું;
"અપવાદરૂપ!
‘નાટુ નાટુ’ની લોકપ્રિયતા વૈશ્વિક છે. તે એક એવું ગીત હશે જે આવનારા વર્ષો સુધી યાદ રહેશે. આ પ્રતિષ્ઠિત સન્માન માટે @mmkeeravaani, @boselyricist અને સમગ્ર ટીમને અભિનંદન.
ભારત ઉત્સાહ અને ગર્વ અનુભવે છે. #ઓસ્કાર"
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
મહારાષ્ટ્રના રાજ્યપાલે પીએમ સાથે મુલાકાત કરી
મહારાષ્ટ્રના રાજ્યપાલ શ્રી રમેશ બૈસે આજે પ્રધાનમંત્રી શ્રી નરેન્દ્ર મોદી સાથે મુલાકાત કરી.
પ્રધાનમંત્રી કાર્યાલયે ટ્વીટ કર્યું;
"મહારાષ્ટ્રના રાજ્યપાલ શ્રી રમેશ બૈસે PM @narendramodi સાથે મુલાકાત કરી."
YP/GP/JD
(
નીતિ આયોગ
26 એપ્રિલ, 2017ના રોજ પ્રકાશિત નીતિ આયોગના ડ્રાફ્ટ થ્રી યર એક્શન એજન્ડા સાથે સંબંધિત પ્રકાશિત અહેવાલોનો ખુલાસો
નવી દિલ્હી, 26-04-2017
26 એપ્રિલ, 2017ના રોજ કેટલાક અખબારી અહેવાલોમાં જણાવવામાં આવ્યું છે કે નીતિ આયોગ કે તેના ડ્રાફ્ટ થ્રી યર એક્શન એજન્ડામાં ભલામણ કરવામાં આવી છે કે ભારતમાં ખેતીવાડીની આવક પર કરવેરો લાદવો જોઈએ, જેથી આવકવેરાનો વર્તમાન આધાર વધે. નીતિ આયોગ સ્પષ્ટપણે જણાવે છે કે આયોગ આવું કશું વિચારતું નથી કે 23 એપ્રિલ, 2017ના રોજ આયોજિત બેઠકમાં ગવર્નિંગ કાઉન્સિલને આપવામાં આવેલા ડ્રાફ્ટ એક્શન એજન્ડા ડોક્યુમેન્ટમાં કોઈ જગ્યાએ આવી ભલામણ કરવામાં આવી નથી.
નીતિ આયોગ નોંધે છે કે સભ્ય શ્રી વિવેક દેબ્રોયે ખેતીવાડી પર કરવેરો લાદવા માટે વ્યક્ત કરેલા વિચારો તેમના અંગત છે, નહીં કે નીતિ આયોગના.
AP/J.Khunt/GP
(Visitor Counter : 51
પ્રધાનમંત્રીનું કાર્યાલય
પ્રધાનમંત્રીએ ચોથી ઔદ્યોગિક ક્રાંતિ માટેનાં કેન્દ્રની શરૂઆત કરવાનાં કાર્યક્રમને સંબોધન કર્યુ
પ્રધાનમંત્રી શ્રી નરેન્દ્ર મોદીએ આજે ચોથા ઔદ્યોગિક ક્રાંતિ માટેનાં કેન્દ્રનો શુભારંભ કરવાનાં પ્રસંગે હાજરી આપી હતી અને આ કાર્યક્રમને સંબોધન કર્યું હતું.
તેમણે જણાવ્યું હતું કે, “ઇન્ડસ્ટ્રી 4.0” ખરેખર મનુષ્યનાં જીવનનાં વર્તમાન અને ભવિષ્યને બદલવાની ક્ષમતા ધરાવે છે. તેમણે જણાવ્યું હતું કે, સાન ફ્રાન્સિસ્કો, ટોક્યો અને બીજિંગ પછી દુનિયામાં શરૂ થયેલા આ ચોથું કેન્દ્ર ભવિષ્યની પ્રચૂર સંભવિતતાઓ માટે દરવાજાં ખોલે છે.
તેમણે કહ્યું હતું કે, આર્ટિફિશિયલ ઇન્ટેલિજન્સ, મશીન લર્નિંગ, ઇન્ટરનેટ ઑફ થિંગ્સ, બ્લોકચેઇન અને બિગ ડેટા સહિત વિકસતાં ક્ષેત્રો ભારતને વિકાસની નવી ઊંચાઈ પર લઈ જઈ શકે છે તથા ભારતીયોની નાગરિકોનાં જીવનની ગુણવત્તા સુધારી શકે છે. તેમણે કહ્યું હતું કે, ભારત માટે આ ઔદ્યોગિક પરિવર્તનની સાથે સામાજિક પરિવર્તન પણ છે. તેમણે જણાવ્યું હતું કે, ઇન્ડસ્ટ્રી 4.0 ભારતમાં સકારાત્મક ફેરફારો લાવવાની ક્ષમતા ધરાવે છે, જેમાં પરત ફરવાનો કોઈ અવકાશ નથી. તેમણે ઉમેર્યું હતું કે, આ ભારતમાં જરૂરી ઝડપ લાવવામાં અને કામગીરીને સ્કેલ પર પહોંચાડવામાં મદદરૂપ થશે.
પ્રધાનમંત્રીએ ઉલ્લેખ કર્યો હતો કે, ડિજિટલ ઇન્ડિયા અભિયાનથી કેવી રીતે ભારતમાં ગામડે-ગામડે ડેટા નેટવર્ક પહોંચી ગયું છે. તેમણે સમજાવ્યું હતું કે, ટેલિ-ડેન્સિટી, ઇન્ટરનેટ કવરેજ અને મોબાઇલ ઇન્ટરનેટ સબસ્ક્રિપ્શનમાં કેવી રીતે છેલ્લાં થોડાં વર્ષોમાં વધારો થયો છે. તેમણે ભારતમાં કોમન સર્વિસ સેન્ટર્સની ઝડપથી વધતી સંખ્યા પર વાત કરી હતી. તેમણે જણાવ્યું હતું. ભારત દુનિયામાં સૌથ વધુ મોબાઇલ ડેટા વપરાશ ધરાવે છે તેમજ સૌથી ઓછી કિંમતે ડેટા ઉપલબ્ધ કરાવતો દેશ પણ છે. આ સંદર્ભમાં તેમણે ભારતનાં ડિજિટલ માળખા અને આધાર, યુપીઆઈ, ઇ-એનએએમ અને જીઇએમ સહિત એનાં વિવિધ માધ્યમો વિશે વાત કરી હતી. તેમણે કહ્યું હતું કે, થોડાં મહિના અગાઉ આર્ટિફિશિયલ ઇન્ટેલિજન્સમાં સંશોધન માટે મજબૂત માળખાનું સર્જન કરવા માટે રાષ્ટ્રીય વ્યૂહરચના તૈયાર કરવામાં આવી છે. તેમણે જણાવ્યુ હતું કે, આ નવું કેન્દ્ર એ પ્રક્રિયાને મજબૂત કરશે. તેમણે કહ્યું હતું કે, ઇન્ડસ્ટ્રી 4.0 અને આર્ટિફિશિયલ ઇન્ટેલિજન્સનું વિસ્તરણ હેલ્થકેરની શ્રેષ્ઠ સુવિધાઓ તરફ દોરી જશે અને સ્વાસ્થ્ય પર ખર્ચમાં ઘટાડો કરશે. તેમણે જણાવ્યું હતું કે, એનાથી ખેડૂતોને મદદ પણ મળશે અને કૃષિ ક્ષેત્ર વધારે અસરકારક બનશે. તેમણે પરિવહન અને સ્માર્ટ મોબિલિટી જેવા અન્ય ક્ષેત્રોને ઉલ્લેખ પણ કર્યો હતો, જેમાં આ મહત્ત્વપૂર્ણ ભૂમિકા ભજવી શકે છે. તેમણે કહ્યું હતું કે, ભારતમાં કામમાં પ્રગતિ થવાની સાથે આ ક્ષેત્રોમાં લક્ષ્યાંક “ભારત માટે સમાધાન, દુનિયા માટે સમાધાન” છે.
પ્રધાનમંત્રીએ આત્મવિશ્વાસ વ્યક્ત કર્યો હતો કે, ભારત ચોથી ઔદ્યોગિક ક્રાંતિનો લાભ લેવા સક્ષમ બનશે. તેમણે ઉમેર્યું હતું કે, ભારત એમાં મહત્ત્વપૂર્ણ પ્રદાન પણ કરશે. તેમણે કહ્યુ હતું કે, સ્કિલ ઇન્ડિયા મિશન, સ્ટાર્ટ અપ ઇન્ડિયા અને અટલ ઇન્નોવેશન મિશન સહિત સરકારી પહેલો નવી અને વિકસતી ટેકનોલોજીઓ માટે આપણાં યુવાનો માટે તૈયાર કરવામાં આવી છે.
RP
(Visitor Counter : 127
વહાણવટા મંત્રાલય
જહાજ મંત્રાલયે તમામ મુખ્ય બંદરોને નિર્દેશ આપ્યો કે, બંદરના કોઇ પણ વપરાશકર્તાને કોવિડ-19ના કારણે વિલંબ થાય તો તેમની પાસેથી કોઇ પ્રકારની પેનલ્ટી/ચાર્જ/ફી ન લેવામાં આવે
કોવિડ-19ના ઉપદ્રવ અને તેને મહામારી જાહેર કરવામાં આવી હોવાથી, ભારત સરકારે દેશમાં કોવિડ-19 મહામારીનો ફેલાવો નિયંત્રિત કરવા માટે દેશમાં 21 દિવસ સુધી સંપૂર્ણ લૉકડાઉનનો અમલ કર્યો છે. ખાસ કરીને માલવાહક જહાજોની ગતિવિધિ માટે દરિયાઇ બંદરોના પરિચાલનને બાકાત રાખવા અને દેશમાં તેમજ નિકાસ માટે આંતરરાજ્ય માલવાહક/કાર્ગો જહાજોની ગતિવિધિને બાકાત રાખવા માટે ગૃહ મંત્રાલય દ્વારા પરિશિષ્ટ બહાર પાડવામાં આવ્યું છે જેથી દેશમાં આવશ્યક માલસામાનનો નિયમિત પૂરવઠો સુનિશ્ચિત થઇ શકે.
ઉપરોક્ત નિર્દેશોના અનુપાલનમાં અને વિવિધ હિતધારકો દ્વારા કરવામાં આવેલી રજૂઆતોને ધ્યાનમાં રાખીને, જહાજ મંત્રાલય દ્વારા 24 માર્ચ 2020ના રોજ તમામ મુખ્ય ટ્રસ્ટોને બંદરોની પ્રવૃત્તિઓ અને બંદરના પરિચાલન પર “કુદરતી આપત્તિ”ની કલમ લાગુ કરવાની વિનંતી કરતી માર્ગદર્શિકા બહાર પાડવામાં આવી હતી.
જહાજ મંત્રાલયે હવે મુખ્ય બંદરો માટે ચોક્કસ માર્ગદર્શિકા જાહેર કરી છે કે, 22 માર્ચ 2020 થી 14 એપ્રિલ 2020 દરમિયાન લૉકડાઉનના અમલના કારણે બર્થિંગ/લૉડિંગ/અનલૉડિંગ કામગીરીઓ અથવા કાર્ગો ખાલી કરવામા/આગમનમાં કોઇપણ પ્રકારે વિલંબ થાય તો કોઇપણ પોર્ટ વપરાશકર્તા પાસેથી પેનલ્ટી, ડેમરેજ ચાર્જ, ફી, રેન્ટલ લેવામાંથી બાકાત રાખવામાં આવે/મુક્તિ આપવામાં આવે. મુખ્ય બંદરોને PPP મોડ અથવા અન્યથામાં અમલીકરણ હેઠળની કોઇપણ પરિયોજના પૂર્ણ કરવામાં મુદત લંબાવવાની પણ મંજૂરી આપવામાં આવી છે. વધુમાં, મુખ્ય બંદરો વર્તમાન અને કાર્યરત PPP પરિયોજનાઓ માટે પ્રત્યેક કેસના આધારે મુક્તિ કરાર અનુસાર કામકાજની જવાબદારી મોકૂફ કરવા સહિતના તમામ શિક્ષાત્મક પરિણામોમાંથી મુક્તિ પણ આપી શકે છે.
RP
પ્રધાનમંત્રીનું કાર્યાલય
પ્રધાનમંત્રી શ્રીએ રાજ્યના મુખ્ય સચિવો સાથે બે દિવસ વિતાવ્યા
ઇન્ફ્રાસ્ટ્રક્ચર, ઇન્વેસ્ટમેન્ટ, ઇનોવેશન અને ઇન્ક્લુઝનના 4 સ્તંભો તમામ ક્ષેત્રોમાં સુશાસનને પ્રોત્સાહન આપવાના અમારા પ્રયત્નોને આગળ વધારશે
અર્થતંત્રના દરેક ક્ષેત્રમાં ગુણવત્તા આવશ્યક છે
બુદ્ધિહીન પાલન અને જૂના નિયમો સમાપ્ત કરો
PM ગતિશક્તિના વિઝનને સાકાર કરવા માટે સિનર્જી બનાવો
પ્રધાનમંત્રી શ્રી નરેન્દ્ર મોદીએ દિલ્હીમાં રાજ્યના મુખ્ય સચિવોની બે દિવસીય પરિષદમાં હાજરી આપી હતી જે આજે સમાપ્ત થઈ હતી.
ટ્વીટ થ્રેડમાં, પ્રધાનમંત્રી શ્રીએ મુખ્ય સચિવો સાથેની વાતચીત દરમિયાન તેમણે ભાર મૂક્યો હતો તે વિષયની વિશાળ શ્રેણી પર વિગતવાર વર્ણન કર્યું.
તેમણે ટ્વીટ કર્યું:
"છેલ્લા બે દિવસથી, અમે દિલ્હીમાં મુખ્ય સચિવોની પરિષદમાં વ્યાપક ચર્ચાઓ જોઈ રહ્યા છીએ. આજે મારી ટિપ્પણી દરમિયાન, લોકોના જીવનમાં વધુ સુધારો કરી શકે અને ભારતના વિકાસના માર્ગને મજબૂત કરી શકે તેવા વિષયોની વિશાળ શ્રેણી પર ભાર મૂક્યો.
વિશ્વની નજર ભારત પર હોવાથી, આપણા યુવાનોના સમૃદ્ધ ટેલેન્ટ પૂલ સાથે, આવનારા વર્ષો આપણા રાષ્ટ્રના છે. આવા સમયમાં, ઈન્ફ્રાસ્ટ્રક્ચર, ઈન્વેસ્ટમેન્ટ, ઈનોવેશન અને ઈન્ક્લુઝનના 4 સ્તંભો તમામ ક્ષેત્રોમાં સુશાસનને પ્રોત્સાહન આપવાના અમારા પ્રયત્નોને આગળ વધારશે.
મારો દ્રઢ વિશ્વાસ છે કે આપણે આપણા MSME સેક્ટરને મજબૂત કરવાનું ચાલુ રાખવું પડશે. આત્મનિર્ભર બનવા અને આર્થિક વિકાસને વેગ આપવા માટે આ મહત્વપૂર્ણ છે. સ્થાનિક ઉત્પાદનોને લોકપ્રિય બનાવવાનું પણ એટલું જ મહત્વનું છે. અર્થતંત્રના દરેક ક્ષેત્રમાં ગુણવત્તા શા માટે જરૂરી છે તે પણ પ્રકાશિત કર્યું.
મુખ્ય સચિવોને અવિચારી પાલન અને તે કાયદાઓ તેમજ જૂના નિયમોને સમાપ્ત કરવા પર ધ્યાન કેન્દ્રિત કરવા હાકલ કરી. એવા સમયમાં જ્યારે ભારત અપ્રતિમ સુધારાઓ શરૂ કરી રહ્યું છે, ત્યાં અતિશય નિયમન અને મન વગરના પ્રતિબંધોને કોઈ અવકાશ નથી.
મેં જે અન્ય મુદ્દાઓ વિશે વાત કરી છે તેમાં PM ગતિ શક્તિ અને આ વિઝનને સાકાર કરવા માટે કેવી રીતે સિનર્જી બનાવવી તેનો સમાવેશ થાય છે. મુખ્ય સચિવોને મિશન લાઇફમાં જોશ ઉમેરવા અને વ્યાપક પાયાની સામૂહિક ભાગીદારી સાથે બાજરીના આંતરરાષ્ટ્રીય વર્ષને ચિહ્નિત કરવા વિનંતી કરી."
YP/GP/JD
(